Ագնեշկա Բրուգեր

Ագնեշկա Բրուգեր (, օրիորդական ազգանունը՝ Մալչակ ,), Միություն 90/Կանաչներ կուսակցության գերմանացի քաղաքական գործիչ։ Բունդեսթագի 17-րդ, 18-րդ, 19-րդ գումարումների պատգամավոր։

Կենսագրություն  
Ագնեշկա Բրուգերի ծնողները Լեգնիցայից Դորտմունդ են տեղափոխվել 1989 թվականին։ Դորտմունդում Մալչակն ավարտել է Մալինկրադի գիմնազիա-մասնավոր միջնակարգ դպրոցը, որը ղեկավարվում է Պադերբորնի հռոմեական կաթոլիկ արքեպիսկոպոսության կողմից։ Սովորել է քաղաքագիտություն Թյուբինգենի համալսարանում։ Ամուսնացել է 2011 թվականի դեկտեմբերի 3-ին և փոխել ազգանունը՝ դառնալով Բրուգեր։

Քաղաքական կարիերա  
2005-2007 թվականներին Բրուգերը եղել է Տյուբինգենի համալսարանի Ընդհանուր ուսանողական կոմիտեի անդամ։ 2007-2009 թվականներին ղեկավարել է «GrüneJugend   Միություն 90 / Կանաչների երիտասարդական կազմակերպությունը Բադեն-Վյուրթեմբերգում։

Բրուգերը Բունդեսթագի պատգամավոր է ընտրվել 2009 թվականի ընտրություններում։ Այդ ժամանակվանից զբաղեցրել է Պաշտպանության հանձնաժողովի և Զինաթափման, սպառազինությունների վերահսկման և չտարածման հարցերով ենթահանձնաժողովի մամուլի քարտուղարի պաշտոնը։ Որպես Պաշտպանության կոմիտեի անդամ՝ Բրուգերը շատ է ճանապարհորդել՝ այցելելով Բունդեսվերի զորքերին արտասահմանյան առաքելություններում, այդ թվում՝ ՄԱԿ-ի բազմակողմանի ինտեգրացիայի առաքելության շրջանակներում՝ Մալիում կայունացման  (2015) և Իսլամական պետության դեմ գերմանական ինտերվենցիայի ժամանակ, Ինջիրլիքի ավիաբազայում (2016)։

2017 թվականի խորհրդարանական ընտրություններից հետո կոալիցիոն կառավարություն ձևավորելու համար անհաջող բանակցությունների արդյունքում  Քրիստոնյա դեմոկրատների (Քրիստոնեա-դեմոկրատական միություն և Քրիստոնեա-սոցիալական միություն) և Ազատ դեմոկրատական կուսակցության հետ Բրուգերը 14 հոգուց բաղկացած «Միություն 90/Կանաչներ» խմբակցության մաս էր կազմում։ 2018 թվականի սկզբին նա դարձավ իր խորհրդարանական խմբակցության ղեկավարության մաս՝ համանախագահներ Կատրին Գյորինգ-Էքարդտի և Անտոն Հոֆրեյթերի հետ միասին։ Այդ պաշտոնում նա վերահսկում էր խմբակցության նախաձեռնությունները արտաքին հարաբերությունների, պաշտպանության և զարգացման քաղաքականության բնագավառում։

Գործունեության այլ տեսակներ   
 Անվտանգության քաղաքականության դաշնային ակադեմիայի խորհրդատվական խորհրդի անդամ 2015 թվականից,
 Հայնրիխ Բյոլի հիմնադրամի խորհրդատվական խորհրդի անդամ,
 Համբուրգի համալսարանի Խաղաղության հետազոտությունների և անվտանգության քաղաքականության ինստիտուտի Բունդեսվերի եվրոպական անվտանգության և բարեփոխումների հանձնաժողովի անդամ,
 Համերաշխության մոդեռնիզմի ինստիտուտի հիմնադիր անդամ 2010 թվականից։

Քաղաքական դիրքորոշումներ    
Նախկինում Բրուգերը կողմ է քվեարկել Գերմանիայի մասնակցությանը ՄԱԿ-ի խաղաղապահ ուժերին և Եվրամիության խաղաղապահ ու ռազմական առաքելություններին, որոնք տեղակայված են եղել ՄԱԿ-ի կողմից աֆրիկյան մայրցամաքում, օրինակ՝ Մալիում (EUTM Mali) (2013, 2014, 2015, 2016 և 2017) և Միավորված ազգերի կազմակերպության բազմակողմանի ինտեգրացիայի Մալիում կայունացման գծով առաքելությունում (2013, 2014, 2015, 2016, 2017, 2018), Կենտրոնաաֆրիկյան Հանրապետությունում (2014) և Լիբերիայում (2015)։

Լիբիայի, Սուդանի, Հարավային Սուդանի և Սոմալիի գծով Բրուգերը քվեարկության խառը պատմություն ունի։ Նա դեմ է հանդես եկել Գերմանիայի մասնակցությանը «Սոֆիա» օպերացիային, ձեռնպահ մնացել Դարֆուրում (Սուդան) (2017), Հարավային Սուդանում (2017) առաքելությունների քվեարկության ժամանակ, այն դեպքում, երբ նախկինում քվեարկել է երկու առաքելությունների օգտին (2010, 2011, 2012, 2013, 2015 և 2012)։ 2009 թվականից նա պարբերաբար ձեռնպահ է մնացել «Ատալանտա» առաքելության օպերացիայի մանդատի շարունակման վերաբերյալ քվեարկությունից, դեմ է քվեարկել Գերմանիայի մասնակցությանը Սոմալիում Եվրամիության ուսումնական առաքելությանը (2016 և 2017) կամ ձեռնպահ (2015)։

2020 թվականի նոյեմբերի 23-ին նա ստանձնել է «Վեսնա» իրավապաշտպան կենտրոնի ակտիվիստ և բելառուս քաղբանտարկյալ Մարֆա Ռաբկովայի հովանավորչությունը։

Ծանոթագրություններ

Արտաքին հղումներ 
 Ագնեշկա Բրյուգերի կենսագրությունը Բունդեսթագի կայքում
 Ագնեշկա Բրյուգերի կենսագրությունը abgeordnetenwatch.de կայքում 
 Ագնեշկա Բուրգերի էջը Միություն 90/Կանաչների կայքում
 

Գերմանիայի կին քաղաքական գործիչներ
Թյուբինհեմի համալսարանի շրջանավարտներ
21-րդ դարի քաղաքական գործիչներ